Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08, 127/19) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH,152/14, 7/17, 68/18, 98/19 ) Školski odbor II. osnovne škole Bjelovar na 53. sjednici održanoj 04. lipnja 2020. godine, uz prethodnu suglasnost Osnivača donosi:

**IZMJENE I DOPUNE STATUTA II. OSNOVNE ŠKOLE BJELOVAR**

**Školska knjižnica**

**Članak 1.**

Dosadašnji članak 23. mijenja se i glasi:

„Škola ima knjižnicu. Matična knjižnica nalazi se u matičnoj školi, na adresi Ulica Ivana viteza Trnskog 19, a ima i jednu područnu knjižnicu, u PŠ Centar, na adresi Petra Zrinskog 4. Djelatnost knjižnice sastavni je dio obrazovnog procesa, a obavljanje stručno knjižnične djelatnosti je u funkciji ostvarivanja obrazovnog procesa.

Rad knjižnice mora odgovarati propisanim standardima, a uređuje se Pravilnikom.“

**Članak 2.**

Dosadašnji članak 36. mijenja se i glasi:

„Nakon završetka glasovanja izborno povjerenstvo prebrojava glasove s važećih listića i sastavlja listu kandidata prema broju dobivenih glasova.

U slučaju jednakog broja glasova, glasovanje se ponavlja do odabira kandidata.

Učiteljsko vijećemože odbiti listu kandidata ako raspolaže dokazima da je tijekom izbora bilo povreda postupka ili propusta izbornog povjerenstva.

U tom slučaju glasovanje se ponavlja.

Nakon što Učiteljsko vijeće prihvati listu kandidata za članove Školskog odbora, utvrđuje se koja će dva člana iz reda učitelja i stručnih suradnika Učiteljsko vijeće odlukom imenovati u Školski odbor.“

**Raspuštanje Školskog odbora i razrješenje člana Školskog odbora**

**Članak 3.**

Dosadašnji članak 56. mijenja se i glasi:

„Školski odbor može biti raspušten i prije isteka mandata ako ne ispunjava obveze utvrđene zakonom, aktom o osnivanju ili statutom Škole ili ako te poslove obavlja na način koji ne omogućuje redovito poslovanje i obavljanje djelatnosti Škole.

Odluku o raspuštanju Školskog odbora donosi upravno tijelo županije nadležno za poslove obrazovanja. Odlukom o raspuštanju Školskog odbora imenuje se povjerenstvo koje privremeno zamjenjuje Školski odbor.

Na imenovanje povjerenstva, način rada te ovlasti povjerenstva koje privremeno zamjenjuje Školski odbor primjenjuju se odredbe članka 121. stavci 4. – 11. Zakona o odgoju i obrazovanju u osnovnoj i srednjoj školi.“

**Dodatne kompetencije**

**Članak 4.**

Dosadašnji članak 62. mijenja se i glasi:

„Dodatne kompetencije za ravnatelja dokazuju se na sljedeći način:

1. Poznavanje stranog jezika dokazuje se preslikom indeksa o završenom kolegiju stranog jezika, svjedodžbom, prijepisom kolegija, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku.

2. Osnovne digitalne vještine dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti.

3. Iskustvo rada na projektima dokazuje se potvrdom, uvjerenjem ili drugom ispravom o radu na projektu, u natječajnoj dokumentaciji.

Iskustvo rada na projektima obuhvaća: vođenje i/ili aktivno sudjelovanje u projektima Europske unije odnosno projektima fondova Europske unije i projektima na državnoj i lokalnoj razini koji predstavljaju doprinos za razvoj škole ili školstva.

Pojam projekta ne uključuje razredne projekte u didaktičko-metodičkom smislu.

Svi dokazi iz stavka 1. točaka 1., 2. i 3. ovog članka dostavljaju se u izvorniku ili preslici.“

**Vrednovanje dodatnih kompetencija**

**Članak 5.**

Dosadašnji članak 63. mijenja se i glasi:

Dodatne kompetencije iz članka 62. ovog statuta u skladu s dostavljenim dokazima kandidata koji su se prijavili na natječaj, Školski odbor vrednuje na sljedeći način:

- poznavanje stranog jezika:

* 0 bodova (nema dokaza)
* 1 bod (priložen dokaz za poznavanje jednog stranog jezika)
* 2 bod (priložen dokaz za poznavanje dva ili više stranih jezika)

- osnovne digitalne vještine:

* 0 bodova (nema dokaza)
* 1 bod (priložen dokaz)

- iskustvo rada na projektima:

* 0 bodova (nema dokaza)
* 1 bod (priložen dokaz o sudjelovanju na jednom projektu)
* 2 boda (priložen dokaz o sudjelovanju na dva projekta)
* 3 boda (priložen dokaz o sudjelovanju na tri ili više projekta)

**Razrješenje ravnatelja**

**Članak 6.**

Dosadašnji članak 75. mijenja se i glasi:

„Školski odbor dužan je razriješiti ravnatelja i prije isteka roka na koji je imenovan ako ravnatelj zanemaruje obveze poslovodnog i stručnog voditelja Škole te u slučajevima propisanim Zakonom o ustanovama :

1. ako ravnatelj sam zatraži razrješenje u skladu s ugovorom o radu ,

2. ako nastanu takvi razlozi koji po posebnim propisima ili općim propisima o radu dovode do prestanka radnog odnosa,

3. ako ravnatelj ne postupa po propisima ili općim aktima Škole, ili neosnovano ne izvršava odluke Školskog odbora ili postupa protivno njima,

4. ako ravnatelj svojim nesavjesnim ili nepravilnim radom prouzroči Školi veću štetu ili ako zanemaruje ili nesavjesno obavlja svoje dužnosti tako da su nastale ili mogu nastati veće smetnje u obavljanju djelatnosti Škole.“

**Članak 7.**

Dosadašnji članak 78. mijenja se i glasi:

„U postupku odlučivanja o razrješenju ravnatelja temeljem članka 75. stavka 1. točaka 3. i 4. te članka 76. ovog statuta, članovi Školskog odbora obvezni su utvrditi postojanje razloga i činjenica za razrješenje.„

 **Članak 8.**

Dosadašnji članak 79. mijenja se i glasi:

“O prijedlogu za razrješenje ravnatelja članovi Školskog odbora odlučuju tajnim glasovanjem.“

**Sudska zaštita prava i otkaz ravnatelja**

 **Članak 9.**

Dosadašnji članak 80. mijenja se i glasi:

„Razriješeni ravnatelj može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2. Zakona o ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.“

**IX. UČENICI**

**Upis učenika**

**Članak 10.**

Dosadašnji članak 94. mijenja se i glasi:

„U prvi razred Škola upisuje djecu koja do 1. travnja tekuće godine imaju navršenih šest godina života.

Iznimno od stavka 1. ovog članka u prvi razred može se upisati i dijete koje do 31. ožujka tekuće godine nema navršenih šest godina života, na zahtjev roditelja i sukladno rješenju upravnog tijela županije nadležnog za poslove obrazovanja***.***

Upis djece u prvi razred provodi se prema planu upisa koji donosi upravno tijelo županije nadležno za poslove obrazovanja*.*

U prvi razred upisuju se učenici koji pripadaju upisnom području Škole, a iznimno se može upisati u prvi razred Škole i učenike koji ne pripadaju upisnom području ako to ne izaziva povećanje broja razrednih odjela utvrđenih planom upisa u Školi.“

**Članak 11.**

Dosadašnji članak 95. mijenja se i glasi:

„Psihofizičko stanje djeteta prije redovitog upisa u prvi razred utvrđuje stručno povjerenstvo Škole za utvrđivanje psihofizičkog stanja djeteta odnosno učenika**.**

Psihofizičko stanje djeteta odnosno učenika radi prijevremenog upisa, odgode ili privremenog oslobađanja od upisa u prvi razred, privremenog oslobađanja od već započetog školovanja i radi utvrđivanja primjerenog školovanja utvrđuje stručno povjerenstvo upravnog tijela županije nadležnog za poslove obrazovanja.“

**Članak 12.**

Dosadašnji članak 150. mijenja se i glasi :

“Ako u obavljanju svoje djelatnosti Škola ostvari dobit, ostvarena se dobit upotrebljava za obavljanje i razvoj svoje djelatnosti u skladu s aktom o osnivanju i statutom.“

**XX. NADZOR**

**Nadzor nad zakonitosti rada i općih akata**

**Članak 13.**

Dosadašnji članak 157. mijenja se i glasi:

„Nadzor nad zakonitosti rada i općih akata Škole obavlja upravno tijelo županije nadležno za poslove obrazovanja u skladu sa zakonskim odredbama.“

KLASA: 012-03/19-01/01

URBROJ: 2103-39-07-20-2 Predsjednica Školskog odbora:

 Tihana Bajsić Feješ

 Vršiteljica dužnosti ravnatelja Škole:

 mr. Vlatka Ileković